CELEX: 52018PC0360
Language: sl
Date: 2018-05-31
Title: Predlog SKLEP EVROPSKEGA PARLAMENTA IN SVETA o uporabi Solidarnostnega sklada Evropske unije za pomoč Bolgariji, Grčiji, Litvi in Poljski

EVROPSKA KOMISIJA
            Bruselj, 31.5.2018
            COM(2018) 360 final
            Predlog
            SKLEP EVROPSKEGA PARLAMENTA IN SVETA
            o uporabi Solidarnostnega sklada Evropske unije za pomoč Bolgariji, Grčiji, Litvi in Poljski
            
               
         
         
            
               OBRAZLOŽITVENI MEMORANDUM
            
            
               1.Ozadje predloga
            
            
               Ta sklep obravnava uporabo sredstev Solidarnostnega sklada Evropske unije v skladu z Uredbo Sveta (ES) št. 2012/2002 z dne 11. novembra 2002
                  1
                (v nadaljnjem besedilu: Uredba) v znesku 33 992 206 EUR za pomoč Bolgariji, Grčiji, Litvi in Poljski po nesrečah, ki so v letu 2017 prizadele te države. Hkrati se predloži tudi predlog spremembe proračuna (PSP) št. 4/2018
                  2
               , v katerem se predlaga vknjižba potrebnih odobritev v splošni proračun za leto 2018. 
            
            
               2.Informacije in pogoji
            
            
               2.1Bolgarija – poplave
            
            
               Jugovzhodni del Bolgarije so 25. in 26. oktobra 2017 prizadele neobičajno obilne padavine in silovite nevihte, ki so povzročile škodo na mostovih, odtočnih kanalih in podpornih zidovih ter na osnovni infrastrukturi.
            
            
               (1)Bolgarija je zaprosila za prispevek iz Solidarnostnega sklada EU 11. januarja 2018, tj. v roku 12 tednov od nastanka prve škode, ki je bila zabeležena 25. oktobra 2017. Vloga je bila predložena na podlagi meril za „regionalno naravno nesrečo“ v skladu s členom 2(3) Uredbe.
            
            
               (2)Gre za nesrečo naravnega izvora, zato spada na področje uporabe sklada.
            
            
               (3)Bolgarski organi so skupno neposredno škodo, ki jo je povzročila nesreča, ocenili na 90,3 milijona EUR. Vloga je bila vložena na podlagi določb za „regionalne nesreče“ iz člena 2(3) Uredbe, ki določa „regionalno nesrečo“ kot katero koli naravno nesrečo, ki v regiji na ravni 2 NUTS upravičene države povzroči neposredno škodo, višjo od 1,5 % bruto domačega proizvoda (BDP) te regije. Škoda, ki so jo povzročile poplave v Burgasu, predstavlja 1,6 % BDP zadevne Jugovzhodne regije na ravni 2 NUTS
                  3
                in tako presega prag 1,5 %, ki je določen v Uredbi. Vloga Bolgarije je zato upravičena do prispevka iz Solidarnostnega sklada EU.
            
            
               (4)Bolgarski organi so v vlogi zaprosili za izplačilo predplačila. Po predhodni oceni vloge je Komisija menila, da navedeni znesek škode, ki le rahlo presega prag upravičenosti, zahteva temeljitejšo oceno in zato izplačilo predplačila ni upravičeno.
            
            
               (5)Bolgarija je v svoji vlogi natančno opisala meteorološke razmere in posledice nevihte. 25 in 26. oktobra 2017 so intenzivne in obilne padavine, močan veter in nevihte s Črnega morja prizadeli ozemlje okraja Burgas in povzročili kritične razmere. Država je razglasila izredne razmere in začela izvajati regionalni načrt za zaščito pred nesrečami. Poplave so terjale 5 smrtnih žrtev in prizadele približno 6 000 ljudi, poplavljenih je bilo 142 stanovanjskih in 1 200 nestanovanjskih nepremičnin. Narasle reke in plimski valovi so poplavili mostove in uničili cestno infrastrukturo, odtočne kanale, odtoke in podporne zidove, vključno z nacionalnim cestnim omrežjem. Občinska infrastruktura je bila poškodovana ali uničena, vključno s cestami, mostovi, vodovodnimi cevmi, podpornimi zidovi, varnostnimi odtoki, nasipi, rečnimi strugami ter infrastrukturo za zdravstveno oskrbo in varstvo otrok. Regionalno odlagališče trdnih odpadkov je bilo precej poškodovano in začasno zaprto. Čistilna naprava odpadnih voda v Dolnem Ezerovu je bila poplavljena in je začasno prenehala delovati.
            
            
               (6)Bolgarija je stroške nujnih operacij in operacij za okrevanje, ki so upravičeni na podlagi člena 3(2) Uredbe, ocenila na 90,1 milijona EUR ter jih predstavila ločeno po vrsti operacije. Daleč največji delež upravičenih stroškov (skoraj 65 milijonov EUR) se nanaša na prometni sektor.
            
            
               (7)Bolgarski organi so navedli, da je 0,33 % upravičenih stroškov zavarovanih. Zato morda ne bodo prejeli prispevka iz Solidarnostnega sklada EU.
            
            
               (8)Prizadete regije so v skladu z evropskimi strukturnimi in investicijskimi skladi (skladi ESI) (2014–2020) opredeljene kot manj razvite regije. Bolgarski organi Komisiji niso sporočili, da nameravajo prerazporediti sredstva iz programov skladov ESI za obnovitvene ukrepe.
            
            
               (9)Bolgarija ni aktivirala mehanizma Unije na področju civilne zaščite. 
            
            
               (10)Kar zadeva izvajanje zakonodaje Unije o preprečevanju in obvladovanju tveganj nesreč, trenutno ne poteka noben postopek za ugotavljanje kršitev. 
            
            
               (11)Vloga Bolgarije vsebuje kratek opis izvajanja zakonodaje Unije o preprečevanju in upravljanju tveganj nesreč glede na naravo nesreče. V skladu s tem sta bili Direktiva 2000/60/ES (okvirna direktiva o vodah) in Direktiva 2007/60/ES (direktiva o poplavah) preneseni v bolgarski zakon o vodah. Direktiva Sveta 2008/114/ES o kritični infrastrukturi je bila prenesena v bolgarski zakon o zaščiti pred nesrečami.
            
            
               2.2Grčija – potres na otoku Kos v letu 2017
            
            
               Južnegejsko regijo med Bordumom (Turčija) in otokom Kos (Grčija) je 20. julija 2017 prizadel potres z magnitudo 6,6 po Richterjevi lestvici, ki so mu sledili številni popotresni sunki. Nastala škoda je večinoma prizadela javno infrastrukturo in premoženje ter pomembno kulturno dediščino.
            
         
         
            
               (1)Grčija je zaprosila za prispevek iz Solidarnostnega sklada EU 11. oktobra 2017, tj. v roku 12 tednov od nastanka prve škode, ki je bila zabeležena 21. julija 2017. Vloga je bila predložena na podlagi meril za „regionalno naravno nesrečo“ v skladu s členom 2(3) Uredbe. Grčija je 9. marca 2018 na zahtevo Komisije posredovala dodatne informacije, potrebne za dokončanje ocene te zadeve.
            
            
               (2)Gre za nesrečo naravnega izvora, zato spada na področje uporabe sklada.
            
            
               (3)Grški organi so skupno neposredno škodo, ki jo je povzročila nesreča, ocenili na 101,4 milijona EUR. Vloga je bila vložena na podlagi določb za „regionalne nesreče“ iz člena 2(3) Uredbe, ki določa „regionalno nesrečo“ kot katero koli naravno nesrečo, ki v regiji na ravni 2 NUTS upravičene države povzroči neposredno škodo, višjo od 1,5 % bruto domačega proizvoda (BDP) te regije. Škoda, ki jo je povzročil potres na Kosu, predstavlja 1,8 % BDP zadevne Južnegejske regije na ravni 2 NUTS
                  4
                in tako presega prag 1,5 %, ki je določen v Uredbi. Vloga Grčije je zato upravičena do prispevka iz Solidarnostnega sklada EU.
            
            
               (4)Grški organi so v vlogi zaprosili za izplačilo predplačila. Komisija je menila, da izplačilo predplačila ni upravičeno, ker je potrebovala pomembne dodatne informacije s strani Grčije, da bi lahko opravila predhodno oceno, določeno v členu 4a Uredbe.
            
            
               (5)Po potresu so bile na prizadeta območja poslane reševalne ekipe, da bi ocenile razmere, izvajale reševalne dejavnosti, ponovno vzpostavile delovanje ključnih infrastruktur na otoku (letališče, pristanišče, bolnišnica) in koordinirale delo lokalnih organov za obvladovanje nesreč.  Pri iskanju ujetih in poškodovanih oseb so sodelovali gasilci in nacionalna reševalna služba. Posebne ekipe so ponovno vzpostavile prekinjene električne vode. Grčija je poročala o 10 smrtnih žrtvah in več kot 100 poškodovanih. Prebivalci in številni turisti so morali več noči spati v šolah, parkih in na prostem. Pristanišče na Kosu je bilo močno poškodovano in je bilo več dni neuporabno. 150 hiš je potrebovalo popravila, 10 hiš pa je bilo treba ponovno zgraditi. 33 poslovnih objektov je potrebovalo popravila, 5 pa jih je bilo treba ponovno zgraditi. Poškodovane so bile tudi 3 javne zgradbe. Poškodovane je bilo veliko kulturne dediščine, zlasti na vzhodni strani otoka, ki je bližje epicentru potresa, zlasti spomeniki in arheološka najdišča v mestu Kos.
            
            
               (6)Grčija je stroške nujnih operacij in operacij za okrevanje, ki so upravičene na podlagi člena 3(2) Uredbe, ocenila na 93,9 milijona EUR ter jih predstavila ločeno po vrsti operacije. Največji delež (več kot 47,8 milijonov EUR) upravičenih stroškov se nanaša na ukrepe za zaščito kulturne dediščine. Drugi največji delež (približno 41,1 milijonov EUR) se nanaša na stroške za ponovno vzpostavitev prometne infrastrukture.
            
            
               (7)Grški organi so navedli, da za upravičene stroške ni zavarovalnega kritja.
            
            
               (8)Prizadeta regija je v skladu z evropskimi strukturnimi in investicijskimi skladi (2014–2020) opredeljena kot bolj razvita regija. Grški organi so Komisiji sporočili, da nameravajo sredstva iz programov v okviru skladov ESI prerazporediti ukrepom za okrevanje.
            
            
               (9)Grčija ni aktivirala mehanizma Unije na področju civilne zaščite. 
            
            
               (10)Potres je sprožil lokalni cunami, ki je prizadel obalo polotoka Bodrum in dele obale otoka Kos.  Mednarodna skupina znanstvenikov iz Turčije, Grčije in Skupnega raziskovalnega središča Komisije je izvedla raziskavo po dogodku.
            
            
               (11)Kar zadeva izvajanje zakonodaje Unije o preprečevanju in obvladovanju tveganj nesreč, trenutno ne poteka noben postopek za ugotavljanje kršitev. 
            
            
               (12)Vloga Grčije vsebuje opis izvajanja zakonodaje Unije o preprečevanju in upravljanju tveganj nesreč glede na naravo nesreče. Zaradi močnih potresov, ki so Grčijo prizadeli v obdobju 1978–1981, je grška vlada vzpostavila politiko za preprečevanje in obvladovanje tveganj naravnih nesreč, da bi se izboljšala odpornost lokalnih skupnosti na podlagi okvira za izvajanje politik, namenjenih zmanjšanju znanih tveganj, obvladovanje posledic potresov in postopke/dejavnosti za preprečevanje novih tveganj.
            
            
               2.3Litva – poplave
            
            
               Poleti in jeseni je Litvo prizadelo neprekinjeno deževje, zaradi česar popolnoma namočena tla niso več mogla absorbirati odvečne vode. Posledično je prišlo do poplav, ki so povzročile škodo predvsem na omrežnih infrastrukturah in v kmetijstvu.
            
            
               (1)Litva je zaprosila za prispevek iz Solidarnostnega sklada EU 22. decembra 2017, tj. v roku 12 tednov od nastanka prve škode, ki je bila zabeležena 4. oktobra 2017. Vloga je bila predložena na podlagi meril za „večjo nesrečo“ v skladu s členom 2(2) Uredbe. Litva je dodatne informacije predložila 6. februarja 2018.
            
            
               (2)Gre za nesrečo naravnega izvora, zato spada na področje uporabe sklada.
            
            
               (3)Litva je skupno neposredno škodo, ki so jo povzročile poplave, ocenila na 407,4 milijona EUR. Ta znesek presega prag za večjo nesrečo za uporabo sredstev iz Solidarnostnega sklada EU za Litvo v letu 2017 v višini 214,9 milijona EUR (tj. 0,6 % BND po podatkih iz leta 2015). Ker ocenjena skupna neposredna škoda presega ta prag, se nesreča opredeli kot „večja naravna nesreča“ in je zato upravičena do prispevka iz Solidarnostnega sklada EU.
            
            
               (4)Litva ni zahtevala predplačila.
            
            
               (5)Litva je v svoji vlogi natančno opisala meteorološke razmere in posledice dolgotrajnega deževja. Večmesečno obdobje obilnega deževja s količino padavin, ki je dosegala 280 % običajnih padavin, je povzročilo razmočena tla, narasle kopenske vode in kritično preobremenitev sistemov odvajanja vode. Litva je 4. oktobra 2017 razglasila izredne razmere po vsej državi. Dolgotrajni tok odvečne vode z nenadnimi spremembami vodostaja, nastajanjem melja in kopičenjem odpadkov ter visoko obremenitvijo sistemov za odvajanje vode je povzročil kritično stanje. Sistemi za pridobivanje zemljišč in odvajanje vode po vsej državi niso uspeli absorbirati vode. Razlite reke so poplavile polja s pridelki, kmetije in domove, elektrarne ter poškodovale pokopališča. Močno deževje je poškodovalo tudi 100 km lokalnih cest. Zabeleženih je bilo okrog 50 izpadov električne energije, prav tako so bili poškodovani cevovodi za ogrevanje in toplotna izolacija.
            
            
               (6)Litva je stroške nujnih operacij in operacij za okrevanje, ki so upravičene na podlagi člena 3(2) Uredbe, ocenila na 240,2 milijona EUR ter jih predstavila ločeno po vrsti operacije. Skoraj vsi upravičeni stroški se nanašajo na ponovno vzpostavitev delovanja infrastrukture na področju upravljanja voda/odpadnih voda, vključno z jezovi in sistemi odvajanja vode. Vendar se prispevek iz Solidarnostnega sklada EU ne sme uporabiti za popravila, ki presegajo stanje te infrastrukture pred nesrečo.
            
         
         
            
               (7)Litovski organi so navedli, da za upravičene stroške ni zavarovalnega kritja.
            
            
               (8)Prizadeta regija je v skladu z evropskimi strukturnimi in investicijskimi skladi (2014–2020) opredeljena kot „manj razvita regija“. Litovski organi Komisiji niso sporočili, da nameravajo prerazporediti sredstva iz programov skladov ESI za obnovitvene ukrepe. Vendar je Komisija, potem ko je novembra 2017 prejela vlogo Litve za pomoč kmetom, sprejela Izvedbeno uredbo (EU) št. 2018/108 o nujnem ukrepu v obliki pomoči za kmete zaradi poplav in močnega deževja na nekaterih območjih v Litvi, Latviji, Estoniji in na Finskem. Najvišji znesek pomoči za Litvo je znašal 9,1 milijona EUR
            
            
               (9)Litva ni aktivirala mehanizma Unije na področju civilne zaščite. 
            
            
               (10)Kar zadeva izvajanje zakonodaje Unije o preprečevanju in obvladovanju tveganj nesreč, trenutno ne poteka noben postopek za ugotavljanje kršitev. 
            
            
               (11)Vloga Litve vsebuje opis nacionalnih postopkov za preprečevanje izrednih razmer, ki jih izvaja država, pri čemer ne omenja posebej izvajanja zakonodaje Unije o preprečevanju in upravljanju tveganj nesreč glede na naravo nesreče. Zakon Republike Litve o civilni zaščiti ureja postopke, ki jih morajo uporabljati državne in občinske institucije in ustanove, kmetije in drugi organi za pripravo na izredne razmere in njihovo preprečevanje. Na podlagi pravnih aktov so Ministrstvo za kmetijstvo, Ministrstvo za okolje in občinske uprave odobrili 3-letne načrte ukrepov za preprečevanje izrednih razmer. Državni načrt za obvladovanje izrednih razmer, odobren leta 2010, določa uporabo in upravljanje materialnih in človeških virov za odpravljanje posledic izrednih razmer na državni ravni. Na podlagi Odredbe št. 1V-114 iz leta 2007 so za obveščanje o dogodkih in izrednih razmerah, ki jih povzročijo hidrometeorološki in geološki dogodki, odgovorni ministrstvo za okolje in podrejeni organi.
            
            
               2.4Poljska – nevihte
            
            
               Dele Poljske so med 9. in 12. avgustom 2017 prizadele izjemno hude nevihte z močnimi padavinami, ki so povzročile obsežno škodo v zasebnih in državnih gozdovih, na javni infrastrukturi in drugih objektih.
            
            
               (1)Poljska je zaprosila za prispevek iz Solidarnostnega sklada EU 25. oktobra 2017, tj. v roku 12 tednov od nastanka prve škode, ki je bila zabeležena 9. avgusta 2017. Vloga je bila predložena na podlagi meril za „regionalno naravno nesrečo“ v skladu s členom 2(3) Uredbe. Poljska je 23. marca 2018 na zahtevo Komisije posredovala bistvene dodatne informacije, potrebne za dokončanje ocene te zadeve.
            
            
               (2)Gre za nesrečo naravnega izvora, zato spada na področje uporabe sklada.
            
            
               (3)Poljski organi so skupno neposredno škodo, ki jo je povzročila nesreča, ocenili na 491,2 milijona EUR. Vloga je bila vložena na podlagi določb za „regionalne nesreče“ iz člena 2(3) Uredbe, ki določa „regionalne nesreče“ kot katero koli naravno nesrečo, ki v regiji na ravni 2 NUTS upravičene države povzroči neposredno škodo, višjo od 1,5 % bruto domačega proizvoda (BDP) te regije. Škoda, ki jo je povzročila nevihta, predstavlja 2,0 % tehtanega povprečja regionalnega BDP
                  5
                treh prizadetih regij, in sicer Kujavsko-pomorjanskega vojvodstva, Pomorjanskega vojvodstva in Velikopoljskega vojvodstva, ter zato presega prag 1,5 % iz Uredbe. Vloga Poljske je zato upravičena do prispevka iz Solidarnostnega sklada EU.
            
            
               (4)Poljska ni zahtevala predplačila.
            
            
               (5)Poljska je v svoji vlogi natančno opisala meteorološke razmere v začetku avgusta 2017. Nevihte so prinesle oblino deževje in lokalno točo ter povzročile 6 smrtnih žrtev in 39 ranjenih. Najbolj sta bili prizadeti okrožji Toruń in Gdańsk. Poljska je nemudoma sprejela ukrepe za reševanje človeških življenj, zaščito poškodovanih objektov, odstranjevanje podrtih dreves, ki so blokirala številne ceste in železniške proge ter pretrgala električne vode. Največ škode je utrpel gozdarski sektor. Poljska ocenjuje, da je bilo v treh prizadetih regijah uničenih 9,8 milijonov m3 lesa. Nevihte so povzročile precejšnje izgube naravnih virov in prizadele na primer 22 gozdnih rezervatov, 15 vrst ptic in 134 habitatov (Natura 2000), vključno z najstarejšim gozdnim rezervatom „Czeszewski gozd“ v gozdnem okrožju Jarocin. Močno je bila poškodovana gozdna infrastruktura, kot so ceste, mostovi, gozdne koče ter objekti gozdnih učnih centrov, turistični in drugi objekti. Poleg tega je prizadetih več kot 13 600 kmetij in približno 99 000 ha kmetijskih rastlin. V električnem sektorju je bilo treba popraviti 5 000 daljnovodnih stebrov, 758 transformatorskih postaj in več kot 451 km električnih vodov.
            
            
               (6)Gozdovi na Poljskem so posebej pomembni za okolje in so zaščiteni z različnimi predpisi. Pokrivajo približno 30 % poljskega ozemlja, 81 % gozdov je v državni lasti. 77 % poljskih gozdov upravlja državni gozdarski holding Državni gozdovi. Zajemajo nacionalne parke, naravne rezervate, zavarovana krajinska območja, območja Natura 2000, ekološko pomembna območja, naravne in krajinske objekte ter objekte z dokumentacijo. Mreža območij Natura 2000 zajema približno 20 % poljskega ozemlja. 
            
            
               (7)Poljska je stroške nujnih operacij in operacij za okrevanje, ki so upravičene na podlagi člena 3(2) Uredbe, ocenila na 324,5 milijona EUR ter jih predstavila ločeno po vrsti operacije. Največji delež (več kot 259,1 milijona EUR) upravičenih stroškov se nanaša na ukrepe v zvezi s takojšnjo obnovo prizadetih območij, da se preprečijo neposredni učinki zaradi erozije tal. Drugi največji delež (42,4 milijona EUR) se nanaša na stroške za ponovno vzpostavitev prometne infrastrukture.
            
            
               (8)Komisija je ugotovila, da so se v preteklosti pojavile težave glede upoštevanja okoljske zakonodaje EU pri dejavnostih gospodarjenja z gozdovi. Da bi preprečila neskladnost predvidenih dejavnosti, povezanih z gospodarjenjem z gozdovi, z okoljsko zakonodajo EU, lahko Komisija vključi ustrezne določbe v naknadni izvedbeni akt. 
            
            
               (9)Poljski organi so navedli, da za upravičene stroške ni zavarovalnega kritja.
            
            
               (10)Prizadete regije so v skladu z evropskimi strukturnimi in investicijskimi skladi (skladi ESI) (2014–2020) opredeljene kot manj razvite regije. Poljski organi Komisiji niso sporočili, da nameravajo prerazporediti sredstva iz programov skladov ESI za obnovitvene ukrepe.
            
            
               (11)Poljska ni aktivirala mehanizma Unije na področju civilne zaščite. 
            
            
               (12)Kar zadeva izvajanje zakonodaje Unije o preprečevanju in obvladovanju tveganj nesreč, trenutno ne poteka noben postopek za ugotavljanje kršitev. 
            
            
               (13)Poljska vloga vsebuje opis izvajanja zakonodaje Unije o preprečevanju in upravljanju tveganj nesreč glede na naravo nesreče, na primer direktive o poplavah, Direktive 2007/60/ES o oceni in obvladovanju poplavne ogroženosti, Direktive 2008/114/ES o ugotavljanju in določanju evropske kritične infrastrukture ter o oceni potrebe za izboljšanje njene zaščite ter Direktive 2012/18/EU o obvladovanju nevarnosti večjih nesreč, v katere so vključene nevarne snovi. Unija trenutno nima zakonodaje, ki bi se nanašala posebej na nevihte. 
            
         
         
            
               2.5Sklep
            
            
               Zaradi navedenega nesreče, opisane v vlogah, ki so jih vložile Bolgarija, Grčija, Litva in Poljska, izpolnjujejo pogoje iz Uredbe za uporabo sredstev Solidarnostnega sklada EU.
            
            
               3.Financiranje iz dodelitev Solidarnostnega sklada EU za leto 2018
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  6
                (v nadaljnjem besedilu: uredba o večletnem finančnem okviru) in zlasti člen 10 Uredbe omogoča uporabo Solidarnostnega sklada EU do letne zgornje meje 500 000 000 EUR (v cenah iz leta 2011). V točki 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  7
                so določeni načini uporabe Solidarnostnega sklada EU.
            
            
               Ker je bila solidarnost osrednji razlog za ustanovitev Solidarnostnega sklada EU, Komisija meni, da bi morala biti pomoč progresivna. To pomeni, da bi morala biti v skladu z dosedanjo prakso za delež škode, ki presega prag za večjo naravno nesrečo za uporabo sredstev Solidarnostnega sklada EU (tj. 0,6 % BND oziroma 3 milijarde EUR v cenah iz leta 2011, pri čemer se upošteva nižji znesek), intenzivnost pomoči večja kot za delež škode pod tem pragom. Stopnja, ki se je v preteklosti uporabljala za dodelitev sredstev za večje naravne nesreče, znaša 2,5 % skupne neposredne škode pod pragom in 6 % za del škode nad njim. Za regionalne naravne nesreče in nesreče, ki so bile priznane na podlagi določbe o sosednji državi, je višina stopnje 2,5 %.
            
            
               Prispevek ne sme presegati ocenjenih skupnih stroškov upravičenih operacij. Metodologija za izračun pomoči je bila določena v letnem poročilu o Solidarnostnem skladu EU za obdobje 2002–2003, sprejela pa sta jo Svet in Evropski parlament.
            
            
               Na podlagi vlog Bolgarije, Grčije, Litve in Poljske je izračun finančnega prispevka iz Solidarnostnega sklada EU, ki temelji na oceni skupne neposredne škode, naslednji:
            
            
                     
                        Države članice
                     
                  
                  
                     
                        Opredelitev nesreče
                     
                  
                  
                     
                        Skupna neposredna škoda
                     
                     
                     
                        (v milijonih EUR)
                     
                  
                  
                     
                        Prag za večje nesreče
                     
                     
                     
                        (v milijonih EUR)
                     
                  
                  
                     
                        2,5 % neposredne škode do praga 
                     
                     
                        (v EUR)
                     
                  
                  
                     
                        6 % neposredne škode nad pragom
                     
                     
                        (v EUR)
                     
                  
                  
                     
                        Skupni znesek predlagane pomoči
                     
                     
                     
                        (v EUR)
                     
                  
                  
                     
                        Izplačana predplačila
                     
                     
                     
                        (v EUR)
                     
                  
               
                     
                        BOLGARIJA
                     
                  
                  
                     
                        regionalna nesreča 
                     
                     
                        (člen 2(3))
                     
                  
                  
                     
                        90,329
                     
                  
                  
                     
                        288,020
                     
                  
                  
                     
                        2 258 225
                     
                  
                  
                     
                        –
                     
                  
                  
                     
                        2 258 225
                     
                  
                  
                     
                        0
                     
                  
               
                     
                        GRČIJA
                     
                  
                  
                     
                        regionalna nesreča 
                     
                     
                        (člen 2(3))
                     
                  
                  
                     
                        101,432
                     
                  
                  
                     
                        1 057,800
                     
                  
                  
                     
                        2 535 796
                     
                  
                  
                     
                        –
                     
                  
                  
                     
                        2 535 796
                     
                  
                  
                     
                        0
                     
                  
               
                     
                        LITVA
                     
                  
                  
                     
                        večja nesreča
                     
                     
                        (člen 2(2))
                     
                  
                  
                     
                        407,366
                     
                  
                  
                     
                        214,944
                     
                  
                  
                     
                        5 373 600
                     
                  
                  
                     
                        11 545 341
                     
                  
                  
                     
                        16 918 941
                     
                  
                  
                     
                        0
                     
                  
               
                     
                        POLJSKA
                     
                  
                  
                     
                        regionalna nesreča
                     
                     
                        (člen 2(4))
                     
                  
                  
                     
                        491,170
                     
                  
                  
                     
                        2 501,280
                     
                  
                  
                     
                        12 279 244
                     
                  
                  
                     
                        –
                     
                  
                  
                     
                        12 279 244
                     
                  
                  
                     
                        0
                     
                  
               
                     
                  
                  
                     
                        SKUPAJ
                     
                  
                  
                     
                        33 992 206
                     
                  
                  
                     
                        0
                     
                  
               
               V skladu s členom 10(1) uredbe o večletnem finančnem okviru je skupni znesek, ki je bil na voljo za uporabo sredstev Solidarnostnega sklada EU v začetku leta 2018, znašal 421 142 057 EUR, kar je vsota preostalih dodeljenih sredstev za leto 2018 v višini 280 371 754 EUR (tj. 574 342 834 EUR minus 293 971 080 EUR, kolikor je že bilo uporabljeno v letu 2017
                  8
               ), čemur se prištejejo preostala dodeljena sredstva za leto 2017 v višini 140 770 303 EUR, ki so ostala neporabljena in so bila prenesena v leto 2018.
            
            
               Znesek, ki se lahko uporabi na tej stopnji leta 2018, je 173 389 397 EUR. To ustreza skupnemu znesku, ki je bil na voljo za uporabo sredstev Solidarnostnega sklada EU v začetku leta 2018 (421 142 057 EUR), od česar se odštejeta zadržani znesek v višini 143 585 709 EUR, da se spoštuje obveznost glede zadržanja 25 % sredstev, dodeljenih v letu 2018, do 1. oktobra 2018, kot je določeno v členu 10(1) uredbe o večletnem finančnem okviru, in znesek 104 166 951 EUR, uporabljen za Grčijo, Španijo, Francijo in Portugalsko v začetku tega leta
                  9
               .
            
            
                     
                        Zbirna preglednica financiranja Solidarnostnega sklada EU
                     
                  
                  
                     
                        Znesek
                     
                     
                        v EUR
                     
                  
               
                     
                        Dodelitve iz leta 2017, prenesene v leto 2018
                     
                  
                  
                     
                        140 770 303
                     
                  
               
                     
                        Dodelitve za leto 2018
                     
                  
                  
                     
                        574 342 834
                     
                  
               
                     
                        Dodelitev za leto 2018, predhodno zagotovljena v letu 2017 v skladu s členom 10(2) uredbe o večletnem finančnem okviru
                     
                  
                  
                     
                        –293 971 080
                     
                     
                        ----------------
                     
                  
               
                     
                        Skupna sredstva na voljo v začetku leta 2018
                     
                  
                  
                     
                        421 142 057
                     
                  
               
                     
                        Minus sredstva, že porabljena v letu 2018 za Grčijo, Španijo, Francijo in Portugalsko
                     
                  
                  
                     
                        –104 166 951
                     
                  
               
                     
                        Minus 25 % zadržanih dodelitev za leto 2018
                     
                  
                  
                     
                        –143 585 709
                     
                     
                        ----------------
                     
                  
               
                     
                        Najvišji znesek, ki je trenutno na voljo (dodelitve za leti 2017 + 2018)
                     
                  
                  
                     
                        173 389 397
                     
                  
               
                     
                        Skupni znesek predlagane pomoči, ki se bo uporabil za Bolgarijo, Grčijo, Litvo in Poljsko
                     
                  
                  
                     
                        – 33 992 206
                     
                  
               
                     
                        Preostala sredstva, ki so na voljo do 1. oktobra 2018
                     
                  
                  
                     
                        139 397 191
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi Solidarnostnega sklada Evropske unije za pomoč Bolgariji, Grčiji, Litvi in Poljski
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
                  10
                in zlasti člena 4(3) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  11
                in zlasti točke 11 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
         
         
            
               (1)Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele naravne nesreče.
            
            
               (2)Sredstva Sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013
                  12
               .
            
            
               (3)Bolgarija je 11. januarja 2018 vložila vlogo za uporabo sredstev Sklada po poplavah, ki so jih povzročili obilno deževje in hude nevihte 25. in 26. oktobra 2017.
            
            
               (4)Grčija je 11. oktobra 2017 vložila vlogo za uporabo sredstev Sklada zaradi potresa, ki je 20. julija 2017 prizadel Južnegejsko regijo in otok Kos.
            
            
               (5)Litva je 22. decembra 2017 vložila vlogo za uporabo sredstev Sklada po poplavah, ki jih je povzročilo neprekinjeno deževje poleti in jeseni 2017.
            
            
               (6)Poljska je 25. oktobra 2017 vložila vlogo za prispevek iz Sklada po izjemno močnih nevihtah in obilnem deževju med 9. in 12. avgustom leta 2017.
            
            
               (7)Vloge Bolgarije, Grčije, Litve in Poljske izpolnjujejo pogoje za zagotovitev finančnega prispevka iz Sklada, kot je določeno v členu 4 Uredbe (ES) št. 2012/2002.
            
            
               (8)Zato bi bilo treba uporabiti Sklad za zagotovitev finančnega prispevka Bolgariji, Grčiji, Litvi in Poljski.
            
            
               (9)Da bi se sredstva iz sklada lahko čim prej uporabila, bi bilo treba ta sklep uporabljati od datuma sprejetja –
            
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Unije za proračunsko leto 2018 se Solidarnostni sklad Evropske unije uporabi za zagotovitev zneska v višini 2 258 225 EUR za Bolgarijo, 2 535 796 EUR za Grčijo, 16 918 941 EUR za Litvo in 12 279 244 EUR za Poljsko v odobritvah za prevzem obveznosti in odobritvah plačil.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
               Uporablja se od ... [datum sprejetja sklepa] 
                  13**.
            
            
               V Bruslju,
            
            
               
                  Za Evropski parlament
                        Za Svet
               
            
         
         
            
                  
                     (1)
                  
                        UL L 311, 14.11.2002, str. 3.
               
               
                  
                     (2)
                  
                        COM(2018) 361, 31.5.2018.
               
               
                  
                     (3)
                  
                        BG34 = regionalni BDP za Jugovzhodno regijo po podatkih iz leta 2015 znaša 5 327 milijonov EUR.
               
               
                  
                     (4)
                  
                        EL42 = regionalni BDP za Notio Aigaio/Južnegejsko regijo je po podatkih iz leta 2014 6 045 milijonov EUR.
               
               
                  
                     (5)
                  
                        Tehtano povprečje regionalnega BDP znaša po podatkih iz leta 2014 24,1 milijona EUR.
               
               
                  
                     (6)
                  
                        UL L 347, 20.12.2013, str. 884.
               
               
                  
                     (7)
                  
                        UL C 373, 20.12.2013, str. 1.
               
               
                  
                     (8)
                  
                  
                        Sklep (EU) 2017/1599 Evropskega parlamenta in Sveta z dne 13. septembra 2017 o uporabi Solidarnostnega sklada Evropske unije za pomoč Italiji (UL L 245, 23.9.2017) in priložena sprememba proračuna št. 4/2017 (UL L 330, 13.12.2017).
                  
               
               
                  
                     (9)
                  
                  
                        Predlog sklepa Evropskega parlamenta in Sveta o uporabi Solidarnostnega sklada Evropske unije za pomoč Grčiji, Španiji, Franciji in Portugalski (COM(2018) 150, 22.2.2018) in priložena sprememba proračuna št.°1/2018 (COM(2018) 150, 22.2.2018).
                  
               
               
                  
                     (10)
                  
                        UL L 311, 14.11.2002, str. 3.
               
               
                  
                     (11)
                  
                        UL C 373, 20.12.2013, str. 1.
               
               
                  
                     (12)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20. 12. 2013, str. 884).
               
               
                  
                     (13)
                  ** Datum vstavi Parlament pred objavo v UL.